text: Ein av minniligu løtunum farna kappingarár, tá kvinnurnar hjá StÍF vórðu fagnaðar sum meistarar á Skála. Tær spæla sunnudagin um Lionsbikarið ímóti kvinnunum hjá H71, sum vunnu steypakappingina, og hjá monnum møtast føroyameistararnir hjá VÍF og steypavinnararnir hjá H71
text: #000000
text: StÍF, VÍF og H71 leggja til brots. Dystirnir um Lionsbikarið í hondbólti hjá kvinnum og monnum verða spældir sunnudagin 5. september, og hesaferð verður tað Epilepsifelagið, ið fær ágóðan.
text: #000001
text: Eitt kappingarár í hondbólti stendur fyri framman, og nú sunnudagin verður tað skotið í gongd við dystunum um Lionsbikarið hjá bæði kvinnum og monnum, sum verða spældir í Ítróttarhøllini á Hálsi í Havn.
text: #000002
text: StÍF-kvinnurnar, sum vunnu føroyameistaraheitið fyri fyrstu ferð síðsta vetur, skulu í sínum stórsteypadysti møta H71-kvinnunum, sum annað árið á rað vunnu steypakappingina. Tann dysturin byrjar sunnudagin klokkan 14.
text: #000003
text: Og hjá monnum stendur stórsteypadysturin millum føroyameistararnar úr VÍF, sum nú eru uppi á 24 meistaraheitum, og steypavinnararnar úr H71, sum hava vunnið steypakappingina fýra av seks teimum síðstu ferðunum. Hesin dysturin byrjar sunnudagin klokkan 16.
text: #000004
text: Dystirnir um Lionsbikarið eru sum vanligt samstarv millum Hondbóltssamband Føroya og Lions Club í Føroyum, og umframt at vísa okkum, hvussu nøkur av toppliðunum í fjør eru fyri í ár, er endamálið at savna pengar inn til vælgerðarendamál.
text: #000005
text: Í ár verður tað Epilepsifelag Føroya, ið fær ágóðan av dystunum um Lionsbikarið í hondbólti og stórsteypadystunum í fótbólti, ið verða spældir til várs. Eins og seinnu árini verður samlaði ágóðin frá øllum fýra dystunum latin.
text: #000006
text: Sum sagt, er dystarskráin fyri Lionsbikørini tann sunnudagin, at klokkan 14 spæla kvinnurnar hjá StÍF og H71 og klokkan 16 spæla menninir hjá VÍF og H71. Landskappingin í hondbólti eina viku seinni, vikuskiftið 11./12. september.
text: #000009
text: Hesar 16 møta Svøríki og Íslandi
text: #000010